Бангладеш

Бангладеш (бенг. বাংলাদেশ), официал тӀвар Бангладеш Халкьдин Республика (бенг. গণপ্রজাতন্ত্রী বাংলাদেশ) — Кьибледин Азияда авай гьукумат я. Агьалийрин кьадар — 168 млн кас (2015 йисан малуматралди), чилин кьадар — 148 460 км². Агьалийрин сан-гьисабдиз килигна дуьньяда 8-лагьай чкадал ала, чилин кьадардиз килигна — 92-лагьайди. Кьилин шегьер — Дакка я. Гьукуматдин статус гвайди бенгали чӀал я. Унитар гькумат, парламентвилин республика я. Вири периметр тирвал ам Индияди (кьиблединни рагъэкъечӀдай пата Миянмадихъ галаз пайзавай сергьятдин куьруь кӀатӀар квачиз), ва Бенгали заливди элкъуьрна кьунва. Халкьаринни медениятрин жуьреба-жуьревилив тафаватлу я. Агьалийрикай саки 88 % — мусурманар я. Хкаж жезвай экономика авай аграрни индустриал уьлкве я. 2010-лагьай йисуз маса къачунин алакьунин паритетдиз килигна КъВБ-дин кьадар — 258 млрд $ хьана (гьар инсандал 1700 кьван доллар гьалтзава). Пулунин тек — бангладешдин така. Тарих Уьлкведин аслутуширвал 1971-лагьай йисан 26 мартдиз малумарна. Бангладеш — ЧӀехибританиядин колониал мулк тир, ада ам XVII-лагьай виш йисуз къачуна, XX виш йисан сифте йисара европавийри чпин гъилик алай чӀаван Бангладешдин чилерикай чӀехи пай сад авуна. Баянар ЭлячӀунар Викигьамбарда темайриз килигна туькӀуьрнавай медиа-файлар ава Бангладеш Permanent Mission of the People’s Republic of Bangladesh to the United Nations